વડા પ્રધાન નરેન્દ્ર મોદીના ‘બેટી બચાઓ, બેટી પઢાઓ’ અને ‘સ્વચ્છ ભારત અભિયાન’ના નારાને સમર્થન આપવાના ઉદ્દેશ સાથે અને આ નારાને મુંબઈથી મહારાષ્ટ્ર સુધી પહોંચાડવા માટે મુંબઈનો ૩૮ વર્ષનો કચ્છી યુવાન દીપેશ ગિંદરા મુંબઈથી જાલના સુધી ૪૫૭ કિલોમીટરનું અંતર દોડીને પાર કરશે. દીપેશની આ દોડ સાથેનાં વાહનોમાં રાઇઝર્સ ગ્રુપ દ્વારા તૈયાર કરવામાં આવેલા ‘બેટી બચાઓ, બેટી પઢાઓ’ અને ‘સ્વચ્છ ભારત અભિયાન’નાં પ્લૅકાર્ડ, હોર્ડિંગ અને અન્ય કટઆઉટ હશે જે નરેન્દ્ર મોદીના નારાને લોકો સુધી પહોંચાડશે.